Diari Oficial de la Generalitat Valenciana


Sumari del DOGV 713, del 30-11-1987 (1987/810066)

ORDRE de 18 de novembre de 1987, de la Conselleria de Treball i Seguretat Social, per la qual es convoquen ajudes per a les Cooperatives de Treball Associat i per a les Societats Anònimes Laborals integrades en Instituts Tecnològics.
-----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/11/18/(1)/dof/vci/html**

### Dades del document

Número de DOGV
:   713

Data del DOGV
:   30-11-1987

Secció del DOGV
:   DISPOSICIONS GENERALS

Número del document
:   1987/810066


Data del document
:   18-11-1987

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 18 de novembre de 1987, de la Conselleria de Treball i Seguretat Social, per la qual es convoquen ajudes per a les Cooperatives de Treball Associat i per a les Societats Anònimes Laborals integrades en Instituts Tecnològics.  
La consolidació de les Cooperatives de Treball Associat i de les Societats Anònimes Laborals, un dels objectius de la Conselleria de Treball i Seguretat Social, requereix el reforçament de l'aspecte empresarial i l'adquisició de la tecnologia que els permeta estar al corrent de les modernes tècniques industrials.  
Recentment s'han constituït a la Comunitat Valenciana diversos Instituts Tecnològics que tenen com a finalitat, precisament, facilitar a les empreses que s'hi integren l'accés a les més modernes tecnologies, i aquesta Conselleria considera que és aconsellable que les Cooperatives i Societats esmentades s'integren en els susdits Instituts per tal de reforçar-les en llur condició d'empreses.  
En atenció d'aquests motius, i fent ús de les facultats que em confereixen la Llei 5/1983, de 30 de desembre, de Govern Valencià (Diari Oficial de la Generalitat Valenciana de 30 de desembre), i el Decret 192/1985, de 9 de desembre, del Consell de la Generalitat Valenciana (DOGV de 20 de gener de 1986), pel qual s'aprova el Reglament Orgànic i Funcional d'aquesta Conselleria,  
ORDENE:  
Article primer  
La Conselleria de Treball i Seguretat Social subvencionarà el 80% de les quotes que les Cooperatives de Treball Associat i les Societats Anònimes Laborals hagen d'abonar durant el primer any com a conseqüència de llur integració en algun dels Instituts Tecnològics existents a la Comunitat Valenciana.  
Article segon  
Les Cooperatives de Treball Associat i les Societats Anònimes Laborals interessades en la subvenció esmentada en l'article anterior, la sol·licitaran, de manera motivada, a través de les Direccions Territorials de la Conselleria de Treball i Seguretat Social, davant la Direcció General d'Ocupació i Cooperació, la qual, i amb la demanda prèvia dels informes i les dades que crega oportuns, resoldrà concedint o denegant la petició formulada mentre hi haja dotació pressupostària.  
DISPOSICIO FINAL  
Aquesta norma vigirà l?endemà de la publicació en el Diari Oficial de la Generalitat Valenciana.  
València, 18 de novembre de 1987.  
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI